Ο **Γιόζεφ Γιαραμπίνσκι** (γεννημένος στις 12 Μαρτίου 1944 στη Γιαραμπίνα της τότε Τσεχοσλοβακίας και νυν βόρειας Σλοβακίας) είναι Σλοβάκος πρώην ποδοσφαιριστής και πρώην προπονητής ποδοσφαίρου. Κατά τη διάρκεια της προπονητικής του καριέρας, προτιμούσε ως επί το πλείστον μονοετείς συνεργασίες και εργάστηκε όχι μόνο στην Τσεχία αλλά και στην Ελλάδα, Ισπανία και κυρίως στην τουρκική Σούπερ Λιγκ.

Καριέρα παίκτη
--------------

Ο Γιαραμπίνσκι ξεκίνησε να παίζει ποδόσφαιρο στα τμήματα υποδομών της 1. ΦΚ Τάτραν Πρέσοβ, της δεύτερης παλαιότερης ομάδας της Σλοβακίας, ως επιθετικός. Το 1960, σε ηλικία 16 ετών, μετακόμισε στην Σλόβαν Μπρατισλάβας, όπου παρέμεινε για δύο χρόνια πριν μετακομίσει στην Πράγα για να ενταχθεί στην Μποέμιανς 1905.  Το 1964, πραγματοποίησε το μεγάλο άλμα στην πρώτη ομάδα της Μποέμιανς, όπου έπαιξε μέχρι το 1968. Στη συνέχεια, μετακόμισε στη Ντούκλα Πράγας. Ο Σλοβάκος έμεινε στην ομάδα του στρατού μόνο για μία σεζόν, κατά τη διάρκεια της οποίας κέρδισε τον μοναδικό του τίτλο ως παίκτης, το Κύπελλο Τσεχοσλοβακίας. Από το 1969 έως το 1971 ο Γιαραμπίνσκι αγωνίστηκε για τη Σπάρτα Πράγας, κι από το 1971 έως το 1973 στον τότε σύλλογο της δεύτερης κατηγορίας ΣΚ Κλάντνο. Ο Γιαραμπίνσκι ολοκλήρωσε την καριέρα του στο τέλος της σεζόν 1973/74, όταν και έπαιξε για την τότε ομάδα της τέταρτης κατηγορίας, **Μέτεορ Πράγας**, την οποία βοήθησε να ανέβει στην 3η κατηγορία.

Διακρίσεις
----------

* Κυπελλούχος Τσεχοσλοβακίας 1969

Προπονητική καριέρα
-------------------

Η πρώτη προπονητική θέση του Γιαραμπίνσκι ήταν το τμήμα Νέων της Σπάρτα Πράγας, όπου εργάστηκε για 9 χρόνια, από το 1974 έως το 1983. Η πρώτη του ομάδα σε ανώτερο επίπεδο ήταν την αγωνιστική περίοδο 1983/84, η τότε **Βαγκόνκα Πόπραντ** (νυν ΦΚ Πόπραντ) στον σλοβακικό όμιλο της Β’ Κατηγορίας Ποδοσφαίρου της Τσεχοσλοβακίας. Η ομάδα τερμάτισε 8η με 28 βαθμούς σε 30 αγώνες. Την επόμενη σεζόν, ο Γιαραμπίνσκι ανέλαβε προπονητής στην 1. ΦΚ Τάτραν Πρέσοβ, με την οποία έφτασε στη 12η θέση στην  Ά Κατηγορίας Τσεχοσλοβακίας. Και πάλι μετά από μόλις ένα χρόνο, ο Γιαραμπίνσκι άλλαξε σύλλογο. Τη σεζόν 1985/86 πέτυχε με την Πλάστικα Νίτρα την άνοδο στην 1η Τσεχοσλοβακική Λίγκα. Στη συνέχεια, επέστρεψε στη Σπάρτα Πράγας, ως βοηθός προπονητή. Για τη σεζόν 1988/89 αναβαθμίστηκε στη θέση του πρώτου προπονητή και μπόρεσε να υπερασπιστεί τον τίτλο του πρωταθλητή Τσεχοσλοβακίας με την ομάδα. Επιπλέον, η Σπάρτα κατέκτησε και το Κύπελλο Τσεχοσλοβακίας. Την αγωνιστική χρονιά 1989/90 η Σπάρτα ανακηρύχθηκε ξανά πρωταθλήτρια υπό τις οδηγίες του Γιαραμπίνσκι. Επόμενος σταθμός της καριέρας του, υπήρξε ο σύλλογος της πρώτης κατηγορίας Τουρκίας  Γκεντσλερμπιρλιγκί,  τον οποίο οδήγησε στη δέκατη θέση (1990/91). 

Τη σεζόν 1991/92, ο Σλοβάκος ανέλαβε την ισπανική Μπέτις της Σεβίλλης η οποία αγωνίζονταν εκείνη τη σεζόν στη δεύτερη κατηγορία του Ισπανικού ποδοσφαίρου.

Αφού έμεινε χωρίς δουλειά για μερικούς μήνες, αντικατέστησε τον Vlastimil Petržela ως προπονητής στη Σλάβια Πράγας, στις αρχές Οκτωβρίου 1992. Μετά το πρώτο μισό της σεζόν 1993/94, ωστόσο, αντικαταστάθηκε κι ο ίδιος. Την επόμενη σεζόν 1994/95, ξεκίνησε ήταν προπονητής στην Ουνιόν Χεμπ, αλλά ο σύλλογος τον απέλυσε μετά την ένατη αγωνιστική. Την ίδια σεζόν, στα τέλη Μαρτίου 1995, αντικατέστησε τον Jürgen Sundermann στη θέση του προπονητή της Σπάρτα Πράγας και οδήγησε την ομάδα στον τίτλο του πρωταθλήματος Τσεχίας παρόλο που όταν ανέλαβε, ήταν πέντε βαθμούς πίσω από τη Σλάβια. Τον Δεκέμβριο του 1995 ο Γιαραμπίνσκι έλυσε το συμβόλαιό του, αφήνοντας την ομάδα στην 4η θέση μετά από 15 αγωνιστικές. Το Μάρτιο του 1996, ανέλαβε τον Άρη Θεσσαλονίκης. Απολύθηκε μετά από 10 αγώνες (ρεκόρ 6 νίκες, 3 ισοπαλίες και 1 ήττα)  αφού ήρθε σε πλήρη ρήξη με τους οπαδούς της ομάδας.

Για τα επόμενα τέσσερα χρόνια, ο Γιαραμπίνσκι εργάστηκε στην Τουρκία και προπονούσε τις ομάδες  ΜΚΕ Άνκαραγκιουτζου (1996/97), Σαμσουνσπόρ (1997/98), **Αντάλιασπορ** (1998/99) και  Γκεζτεπέ (1999/00) για μία σεζόν την καθεμία. Επέστρεψε στην Τσεχία το 2001 και τερμάτισε έκτος στο πρωτάθλημα με την Μπανίκ Οστράβας. Για τη σεζόν 2002/03 ανέλαβε ξανά προπονητής στη Σπάρτα Πράγας, αλλά έφυγε από τον σύλλογο κατά τη χειμερινή διακοπή του πρωταθλήματος (4 Δεκεμβρίου 2002), παρόλο που η ομάδα ήταν στην κορυφή του βαθμολογικού πίνακα. Στις 27 Οκτωβρίου 2004 επέστρεψε στη Μπάνικ Οστράβα, αλλά δεν μπόρεσε να δώσει νέα ώθηση στην ομάδα και λύθηκε η μεταξύ τους συνεργασία, στις 29 Αυγούστου 2005.

Μετά από ενάμιση χρόνο διακοπής, στις αρχές του 2007, βρήκε νέα προπονητική στέγη, στην κινεζική ομάδα πρώτης κατηγορίας, **Τιαντζίν Τεντά ΦΚ**. Τον Μάιο του 2008 παραιτήθηκε από τη θέση του αφήνοντας υπονοούμενα για μαφίες στοιχημάτων στο κινεζικό πρωτάθλημα.  Το καλοκαίρι του 2008, ανέλαβε εκ νέου την Αντάλιασπορ στην Σούπερ Λιγκ Τουρκίας, αλλά έμεινε ελεύθερος μετά από μόλις 9 αγώνες, λόγω ανεπιτυχών αποτελεσμάτων.

Επιτεύγματα
-----------

* Πρωτάθλημα Τσεχοσλοβακίας: 1989 , 1990

* Κύπελλο Τσεχοσλοβακίας: 1989

* Πρωτάθλημα Τσεχίας: 1995

Παραπομπές
----------

1. ↑
2. ↑
3. ↑
4. ↑
5. ↑
6. ↑

  


|  |  |  |  |
| --- | --- | --- | --- |
| 

| π • σ • ε
Α.Σ. Άρης Θεσσαλονίκης – Προπονητές ποδοσφαίρου |
| --- |
|  |
| 
Βλαχόπουλος (1914–18)  ·
Κ. Βικελίδης (1922–27)  ·
Κέσλερ (1927–29)  ·
Ντε Βαλέρ (1929–32)  ·
Άνταλ (1932–34)  ·
Κ. Βικελίδης (1934–40)  ·
Καλτέκης (1945–49)  ·
Γιακουμής (1949–50)  ·
Αγγελάκης (1950–53)  ·
Κλ. Βικελίδης (1953–55)  ·
Σιμονόφσκι (1955)  ·
Νετούκα (1955)  ·
Πέτροβιτς (1955–56)  ·
Κάσανιν (1956)  ·
Στέβοβιτς (1956–57)  ·
Κλ. Βικελίδης (1957)  ·
Στέβοβιτς (1957–58)  ·
Καλτέκης (1958)  ·
Πανάγκλ (1958–59)  ·
Κλ. Βικελίδης (1958–59)  ·
Γκλίσοβιτς (1959–61)  ·
Κλ. Βικελίδης (1961)  ·
Βελλιάδης (1961-62)  ·
Σπάγιτς (1962)  ·
Γρηγοριάδης (1962)  ·
Τρεβιζάν (1962)  ·
Πάλφι (1962–66)  ·
Γκλίσοβιτς (1966–67)  ·
Κορέιρα (1967–69)  ·
Αγγελάκης (1969)  ·
Τσίριτς (1969–71)  ·
Μπαλτατζής (1971)  ·
Άλεν (1971)  ·
ΜακΓκίνες (1971–73)  ·
Στάνκοβιτς (1973–75)  ·
Παναγούλιας (1975)  ·
Ζέτσεφ (1975–76)  ·
Παναγούλιας (1976–77)  ·
Ρουλ (1977)  ·
Πατσίδης (1977)  ·
Τσίριτς (1978)  ·
Τσατσέφσκι (1978–79)  ·
Σασία (1979–80)  ·
Μπλάνστοουν (1980)  ·
Βίτσαν (1980–81)  ·
Ναλμπάντης (1981)  ·
Κράμερ (1981–82)  ·
Γεωργιάδης (1982–84)  ·
Χατζηκώστας (1984)  ·
Λίμπρεχτς (1984–86)  ·
Βένος (1986)  ·
Ζετς (1986–87)  ·
Γούναρης (1987)  ·
Πρόκοπ (1987–88)  ·
Παναγούλιας (1988–90)  ·
Τσίλιος (1990)  ·
Γκμοχ (1990–91)  ·
Τσίλιος (1991)  ·
Βούτσοφ (1991–92)  ·
Φοιρός (1992–95)  ·
Τζιφόπουλος (1995-96)  ·
Γιαραμπίνσκι (1996)  ·
Διαμαντόπουλος (1996)  ·
Σεμερτζίδης και Παντζιαράς (1997)  ·
Ρότσα (1996)  ·
Φοιρός (1997–98)  ·
Παράσχος (1998)  ·
Παναγούλιας (1998–99)  ·
Πέτκοβιτς (1999–00)  ·
Σεμερτζίδης (1999–00)  ·
Τεννές (2000–01)  ·
Μισέλ (2001)  ·
Ταρντί (2001-02)  ·
Τζιφόπουλος (2002)  ·
Κράους (2002)  ·
Φοιρός (2002–03)  ·
Μιχαλίτσος (2003)  ·
Παντζιαράς (2003)  ·
Σκόμποε (2003-04)  ·
Μιχαλίτσος (2004)  ·
Κατσαβάκης (2004)  ·
Χατζάρας (2004–05)  ·
Κουούζελα (2005)  ·
Αναστόπουλος (2005–06)  ·
Όγιος (2006-07)  ·
Πασιαλής (2007)  ·
Ερνάντεθ (2007)  ·
Ολίβα (2007)  ·
Μπάγεβιτς (2007–08)  ·
Ερνάντεθ (2008–09)  ·
Μαζίνιο (2009)  ·
Μπουγιουκλής (2009)  ·
Κούπερ (2009–11)  ·
Μιχαλίτσος (2011)  ·
Τσιώλης (2011)  ·
Μιχαλίτσος (2012)  ·
Μίχαλ Πρόμπιερζ (2011-12)  ·
Μασάδο (2012)  ·
Κατσαβάκης (2012)  ·
Πασιαλής (2012)  ·
Αλκαράθ (2012-13)  ·
Μιχαλίτσος (2013)  ·
Παπαδόπουλος (2013)  ·
Χατζηνικολάου (2013) ·
Μιλίνκοβιτς (2013)  ·
Παπαδόπουλος (2013-14)  ·
Καλαϊτζίδης (2014)  ·
Μπουγιουκλής (2014)  ·
Κάμπος (2014)  ·
Ντομπρασίνοβιτς (2015)  ·
Καλαϊτζίδης (2015)  ·
Αναστόπουλος (2015–17)  ·
Σκέντζος (2017)  ·
Κωστένογλου (2017)  ·
Σπανός (2017–18)  ·
Ερρέρα (2018)  ·
Τερζής (2018)  ·
Παντελίδης (2018–19)  ·
Τερζής (2019)  ·
Ένινγκ (2019–20)  ·
Τερζής (2020)  ·
Μάντζιος (2020–22)  ·
Τερζής (2022)  ·
Μπούργος (2022)  ·
Τερζής (2022)  ·
Πάρντιου (2022–23)  ·
Τερζής (2023)  ·
Μάντζιος (2023–)  · |

 |